Source: http://sasinkovo.sk/kniznica.php
Timestamp: 2017-07-23 22:47:08+00:00

Document:
Štatút obecnej knižnice v Sasinkove
Obec Sasinkovo na základe zák. SNR č.369/1990 Zb. o obecnom zriadení v znení neskorších predpisov a zákona NR SR č.l83/2000 Z.z. o knižniciach vydáva tento štatút obecnej knižnice.
§ 1Právne postavenie knižnice
Knižnica sa zriaďuje ako organizačná zložka obecného úradu (príp. organizačný útvar právnickej osoby zriadenej obcou) Sasinkovo, ktorej predmetom činnosti je poskytovanie knižnično-informačných služieb. Knižnica nemôže v právnych vzťahoch vystupovať vo vlastnom mene, nadobúdať práva a zaväzovať sa. Pri budovaní knižničných fondov a zabezpečovaní služieb obyvateľom obce knižnica spolupracuje s Regionálnou knižnicou Trnava, ktorá plní úlohu metodického centra pre verejné knižnice v okrese Hlohovec.
§ 2Poslanie knižnice
Knižnica utvára a sprístupňuje univerzálny knižničný fond vrátane knižničných dokumentov miestneho významu, poskytuje knižnično-informačné služby a tak sprístupňuje kultúrne hodnoty a informácie a prispieva k uspokojovaniu potrieb čitateľov a k zvyšovaniu ich kultúrnej úrovne a vzdelanosti.
Knižnica organizuje a zabezpečuje tiež ďalšie kultúrne, vzdelávacie a spoločenské podujatia, ktoré súvisia s jej hlavnou činnosťou (literárne stretnutia, besedy, ...).
§ 3Sprístupnenie knižničných fondov
Knižničné fondy sú sprístupňované voľným výberom. Dokumenty, ktoré knižnica nemá vo svojom fonde, môže zabezpečiť záujemcom z inej knižnice prostredníctvom medziknižničnej výpožičnej služby.
Knižnica poskytuje svoje služby verejnosti v súlade so zákonom č.211/2000 Z.z. o slobodnom prístupe k informáciám a o zmene niektorých zákonov v znení zmien a doplnkov všetkým svojim používateľom bez ohľadu na pohlavie, rasu, farbu pleti, jazyk, vieru a náboženstvo, politické, či iné zmýšľanie, národný alebo sociálny pôvod, príslušnosť k národnosti alebo etnickej skupine, majetok, rod alebo iné postavenie.
§ 4Správa knižnice
Za činnosť knižnice a za hospodárenie so zverenými finančnými prostriedkami a s majetkom obce zodpovedá zriaďovateľovi podľa platných všeobecne záväzných právnych predpisov a podľa pokynov zriaďovateľa knihovník.
Knihovníka menuje a odvoláva obecné zastupiteľstvo.
Zriaďovateľ môže ustanoviť ako svoj poradný Orgán pre činnosť knižnice knižničnú radu. Členmi knižničnej rady sú obyvatelia obce, ktorí môžu svojimi názormi a skúsenosťami priaznivo ovplyvniť činnosť knižnice.
§ 5Hospodárenie knižnice
Hospodárenie knižnice je súčasťou hospodárenia obce a je viazané na rozpočet obce. V rozpočte obce sa každoročne stanovuje finančná čiastka na zabezpečenie činnosti knižnice a na nákup kníh. O jej výške je knihovník informovaný.
Knižničný fond a majetok, ktorý knižnica využíva pri svojej činnosti, je majetkom obce. Knihovník organizuje a spravuje zverený majetok podľa všeobecne záväzných právnych predpisov a zásad hospodárenia s majetkom obce.
Knihovník je povinný hospodárne a s potrebnou starostlivosťou spravovať zverené finančné prostriedky a podľa pokynov zriaďovateľa a v stanovených termínoch predkladať vyúčtovanie.
§ 6Záverečné ustanovenie
Poskytovanie knižnično-informačných služieb upravuje knižničný a výpožičný poriadok.
Zmeny a doplnky tohto štatútu schvaľuje obecné zastupiteľstvo. Štatút bol schválený obecným zastupiteľstvom v Sasinkove dňa 20.6. 2007 a nadobudol účinnosť dňom 6.7.2007.
V Sasinkove dňa: 20.6.2007 Jaroslav Jamrich starosta obce
Obec Sasinkovo leží v juhozápadnej časti Nitrianskej sprašovej pahorkatiny pri hornom bočnom toku potoka Jarč. Prvýkrát sa spomína v r. 1256 pod názvom Sag, v roku 1808 Ssahy, 1920 Šág a od roku 1948 Sasinkovo.
Oznámenie o uložení zásielky22.8.2016 9:05
Aktualizovaný kanálový raster TKR Sasinkovo5.7.2016 10:00 Zaujímavé linky
920 65 Sasinkovo
Tel: +421 (0) 33 744 32 21
Fax: +421 (0) 33 744 32 87
Email: obecsasinkovo@gmail.com, ou.sasinkovo@stonline.sk

References: § 1

§ 2

§ 3

§ 4

§ 5

§ 6